**Årsberetning for bydelsutvalgsgruppa 2019**

1. **Bydelsutvalget (BU)**

BU har det overordnete ansvaret for planlegging og oppfølging innenfor følgende områder:

- Lov om barnehager
- Lov om barneverntjenester
- Lov om helsetjenester i kommunene
- Lov om sosiale tjenester
- Lov om vern mot smittsomme sykdommer
- Andre lover som pålegger kommunen oppgaver

- Oppgaver som bystyret har delegert til bydelen
- Frivillige kommunale ordninger

I tillegg har BU ansvar for å vedta budsjett og regnskap for bydelen og ansvar for å behandle saker om miljørettet helsevern innen egen bydel. BU skal også avgi innstillinger eller framsette forslag til andre myndigheter, byrådet og bystyret i saker som skal avgjøres av sentralt organ.

Ved valget i 2019 fikk Arbeiderpartiet en oppslutning på 19,6% i bydel Sagene. Dette ga Arbeiderpartiet 3 representanter og 6 varaer. Før valget hadde Arbeiderpartiet 5 representanter. BU-gruppa har etter dette følgende sammensetning:

|  |  |
| --- | --- |
| **Posisjon** | **Posisjon** |
| BU-nestleder | Jørgen Foss |
| Medlem | Helge Stoltenberg |
| Medlem | Maria Varteressian |
| Vara | Toril Johnsen |
| Vara | Fawzi Warsame |
| Vara | Anne Britt Granaas |
| Vara | Eli Skartlien |
| Vara | Anette Helleborg |

Arbeiderpartiet inngikk et valgteknisk samarbeid med SV, MdG og Rødt etter valget. Arbeiderpartiet fikk etter valget nestleder i bydelsutvalget, samt to komiteledere. Før valget hadde vi BU-leder, en posisjon vi mistet i forhandlingene med de andre partiene.

De fire partiene inngikk også en samarbeidsavtale med fokus på miljø, livskvalitet, arbeidsliv og grønn verdiskapning og kultur & nærmiljø. Det er også enighet om å inngå budsjettsamarbeid i perioden.

Arbeiderpartiets representanter har både før og etter valget vært aktive i behandlingen av sakene i BU. Gruppa har hatt gruppemøter før hvert BU-møte og før komitemøtene hvor sakene har blitt tatt opp og avgjort hvordan de skal behandles. Gruppa har også hatt formøter før hvert BU-møte for å gjøre de siste avklaringene. De fleste forslagene vi har lagt frem har vi lagt fram i samarbeid med SV, MdG og Rødt. BU-gruppa gjennomførte også et eget budsjettmøte for å spikre prioriteringene til Arbeiderpartiet.

Arbeiderpartiet har møter med Fagforbundet. Disse møtene gjennomføres sammen med SV og Rødt.

BU har i 2019 hatt 7 møter og behandlet 66 saker. I tillegg har BU avholdt folkevalgt opplæring.

1. **Komiteer i bydelsutvalget**
	* **Arbeidsutvalget (AU)**

AU tilrettelegger saker for behandling i BU, og har myndighet til å fatte vedtak i saker som defineres som hastesaker. AU er også bydelens finanskomite og saker som f.eks. budsjettjusteringer og leiekontrakter behandles kun i denne komiteen. AU består av fem medlemmer og ledes av BU-leder. Arbeiderpartiet har hatt 1 fast representant og 2 varer i AU. Før valget:

|  |  |
| --- | --- |
| **Posisjon** | **Posisjon** |
| BU-leder | Helge Stoltenberg |
| Vara | Eli Skartlien |
| Vara | Jørgen Foss |

I tillegg er Therese Karlsen 2. vara for MdG.

Etter valget:

Arbeiderpartiet har etter valget hatt 1 fast representant og 2 varer i AU.

|  |  |
| --- | --- |
| **Posisjon** | **Posisjon** |
| BU-nestleder | Jørgen Foss |
| Vara | Maria Varteressian |
| Vara | Helge Stoltenberg |

AU har behandlet 33 saker.

* + **Helse- og mestringskomiteen (HOM)**

Komiteen skiftet navn etter valget fra Helse- og sosialkomiteen til Helse- og mestringskomiteen og fikk noen færre oppgaver etter dette. NAV ble f.eks. flyttet fra HOM til annen komite. HOM arbeider med helsesaker, pleie- og omsorgssaker, rehabilitering og miljørettet helsevern og forbereder saker for BU.

|  |  |
| --- | --- |
| **Posisjon** | **Posisjon** |
| Leder | Helge Stoltenberg |
| Vara | Eli Skartlien |
| Vara | Kine Irgens |
| Vara | Johan Kristian Tønder |

HOM har behandlet 45 saker.

* + **Miljø- Kultur og byutviklingskomiteen (MBK)**

MBK arbeider med plan- og byggesaker (herunder reguleringsplaner og bruksendringer), byutviklingsspørsmål og miljøspørsmål. Komiteen har delegert myndighet til å uttale seg i saker som ligger inn under plan- og bygningsloven. Komiteen behandler også skjenkesaker.

|  |  |
| --- | --- |
| **Posisjon** | **Posisjon** |
| Nestleder | Maria Varteressian |
| Medlem | Torill Johnsen |
| Vara | Anette Helleborg |
| Vara | Øystein Grønning |
| Vara | Ola Hermannsen |
| Vara | Widar Fossum |

MBK har behandlet 45 saker.

* + **Oppvekst- og velferdskomiteen (KVOF)**

KVOF arbeider med barnehagesaker og saker som konkret berører barn og unges hverdag inkludert barnevernet. Komiteen har også ansvar for NAV.

|  |  |
| --- | --- |
| **Posisjon** | **Posisjon** |
| Medlem | Fawzi Warsame |
| Vara | Anne Britt Granaas |
| Vara | Karina Hellum |
| Vara | Marius Frans Linus Hillestad |

OVF har behandlet 39 saker.

1. **Andre råd, utvalg og nemnder under bydelsutvalget**
	* **Eldrerådet (ER)**

ER skal gi råd til BU om saker som omhandler eldre. Vårt medlem Reidun Staalesen har ledet rådet i 2019.

* + **Rådet for funksjonshemmede (RFF)**

RFF skal gi råd til BU om saker som omhandler funksjonshemmede.

**Barne- og ungdomsrådet (BUR)**

BUR skal gi råd til BU om saker som omhandler barn og unge.

* + **Tilsynsutvalgene for alders- og sykehjem**

Tilsynsutvalgene for alders- og sykehjem skal føre tilsyn med institusjoner som ligger i Sagene bydel. Tilsynene har både meldte og ikke-meldte tilsyn. Det er 2 tilsynsutvalg for alders- og sykehjem i Sagene bydel.

Tilsynsutvalg 1 – Akerselva sykehjem og Sagenehjemmet

Tilsynsutvalg 2 – Kingosgate bo- og rehabiliteringssenter, dagsenter for utviklingshemmede og Møllehjulet bo- og dagsenter

* + **Tilsynsutvalg for hjemmetjenester**

Tilsynsutvalget for hjemmetjenester skal føre tilsyn med våre hjemmetjenester.

Utover dette er det oppnevnt representanter i driftsstyrer og skolemiljøutvalg.

1. **Vurdering av arbeidet**

Arbeiderpartiet markerer seg sterkt i BU og i komiteen. Vår gruppe har vært aktive i selve møtene, men også i media, på sosiale medier og i kontakt med befolkningen. Våre forslag til vedtak eller endringsforslag har nesten uten unntak blitt vedtatt av BU.

Gruppa har hatt en bevist strategi i forhold til media og sosiale medier og satset på å få oppslag. Det har blitt lettere å nå ut med budskapene etter at Sagene Avis og VårtOslo har kommet.

Gruppa har også hatt mye kontakt med innbyggerne i bydelen. Gruppa har god kontakt med frivillige lag og foreninger i bydelen og kontaktes ofte av disse og enkeltpersoner om saker som er viktige for disse. Gruppa har gjennom året arrangert møter med frivilligheten.

Medlemmer i BU-gruppa representerer ofte bydelen ved åpninger, premierer og tilstellinger.

I budsjettarbeidet innledet BU-gruppa et samarbeid med SV, Rødt og Miljøpartiet de Grønne som tidligere år. Budsjettene til bydelen er betydelig styrket og det setter bydelen istand til å gjennomføre nye prosjekter og styrke arbeidet.

Helge Stoltenberg Jørgen Foss Maria Varteressian